PMIndiaData/PMIndiaSum huggingface dataset:
प्रधानमंत्री ने मौलाना अबुल कलाम आजाद को उनकी जयन्ती पर श्रद्धांजलि अर्पित की

प्रधानमंत्री श्री नरेन्‍द्र मोदी ने मौलाना अबुल कलाम आजाद को उनके जन्‍मदिवस पर श्रद्धांजलि अर्पित की। प्रधानमंत्री ने कहा, ‘’मौलाना अबुल कलाम आजाद के जन्‍मदिवस पर मैं उन्हें श्रद्धांजलि अर्पित करता हूं। हम स्‍वाधीनता संग्राम में उनकी भूमिका और राष्‍ट्र निर्माण में उनके प्रयासों को याद करते हैं।’’
रेल कर्मचारियों के लिए उत्‍पादकता संबद्ध बोनस का भुगतान दशहरा/पूजा उत्‍सव से पूर्व दिए जाने को मंत्रिमंडल की मंजूरी

प्रधानमंत्री श्री नरेन्‍द्र मोदी की अध्‍यक्षता में मंत्रिमंडल की बैठक में सभी पात्र अराजपत्रित रेल कर्मचारियों (आरपीएफ/आरपीएसएफ के कर्मचारियों को छोड़कर) को वित्‍त वर्ष 2016-2017 हेतु 78 दिनों की मजूरी के समतुल्‍य उत्‍पादकता संबद्ध बोनस (पीएलबी) के भुगतान की मंजूरी दे दी गई है। इस निर्णय का लाभ 12.30 लाख अराजपत्रित रेल कर्मचारियों को प्राप्‍त होने की संभावना हैं। यह बोनस त्‍योहारों के मौके पर लाखों परिवारों के चेहरों पर मुस्‍कान लाने के लिए दशहरा/पूजा उत्‍सव से पहले दिया जाएगा। पीएलबी के भुगतान से बड़ी संख्‍या में रेलवे कर्मचारियों को प्रोत्‍साहित करने, विशेषकर रेलवे के कार्य निष्‍पादन और संचालन में लगे कर्मचारियों को उनकी उत्‍पादकता में सुधार लाने एवं रेल यात्रियों की सुरक्षा रेलों की गति और सेवा सुनिश्‍चित करने में मदद मिलेगी। भारतीय रेलवे अधिकतम लोक कल्‍याण के सिद्धांत पर अपने काम-काज को संचालित करता है और इस संदर्भ में बोनस के भुगतान से रेलवे के संचालन में उत्‍तरदायित्‍व और दक्षता में सुधार लाने में मदद मिलेगी। रेल कर्मचारियों के लिए 78 दिनों का पीएलबी भुगतान करने में 2245.45 करोड़ रूपए के वित्तीय व्‍यय निहितार्थ का अनुमान है। पीएलबी के भुगतान के लिए मजूरी की गणना करने की अधिकतम सीमा 7000/- रूपए प्रति माह निर्धारित है। प्रत्‍येक पात्र रेल कर्मचारी के लिए 78 दिनों की अधिकतम देय राशि 17,951/- रूपए है।
स्वच्छ भारत दिवस के अवसर पर आयोजित कार्यक्रम में प्रधानमंत्री ने संबोधित किया: स्वच्छ भारत मिशन की शुरुआत की तीसरी वर्षगांठ और स्वच्छता ही सेवा पखवाड़े का समापन

प्रधानमंत्री श्री नरेन्द्र मोदी ने आज स्वच्छ भारत दिवस के अवसर पर आयोजित एक कार्यक्रम को संबोधित किया। यह स्वच्छ भारत मिशन की शुरुआत की तीसरी वर्षगांठ और ‘स्वच्छता ही सेवा’ पखवाड़े के समापन का भी अवसर था। उन्होंने कहा कि दो अक्टूबर महात्मा गांधी और लाल बहादुर शास्त्री की जयंती है, और यह एक ऐसा अवसर है जो हमें बताता है कि स्वच्छ भारत के लक्ष्य की दिशा में हम कितना सफर तय कर पाए हैं। प्रधानमंत्री ने याद किया कि भारी आलोचना के बीच तीन साल पहले कैसे स्वच्छ भारत आंदोलन शुरू किया गया। उन्होंने कहा, वह इस बात को लेकर आश्वस्त हैं कि जो मार्ग महात्मा गांधी ने दिखाया है, वह गलत नहीं हो सकता। उन्होंने कहा, अगर कुछ चुनौतियां भी हैं तो उनका अर्थ यह नहीं है कि हम उनसे दूर भाग जाएं। प्रधानमंत्री ने कहा कि आज लोग एक स्वर में स्वच्छता के लिए अपनी इच्छा का इजहार कर रहे हैं। उन्होंने जोर देकर कहा कि स्वच्छता को नेताओं और सरकारों के प्रयासों के माध्यम से हासिल नहीं किया जा सकता है, बल्कि इसे समाज के प्रयासों से प्राप्त किया जा सकता है। प्रधानमंत्री ने कहा कि इसके लिए जन भागीदारी को बढ़ावा दिया जाना चाहिए। उन्होंने कहा कि आज स्वच्छता अभियान एक आंदोलन बन गया है। प्रधानमंत्री ने कहा, आज के दिन तक जो कुछ भी हासिल किया गया है, वह भारत के स्वच्छाग्रही लोगों की भी उपलब्धि है। प्रधानमंत्री ने कहा, अगर स्वराज को सत्याग्रहियों द्वारा हासिल किया गया, तो श्रेष्ठ भारत को स्वच्छाग्रहियों द्वारा हासिल किया जाएगा। शहरों की स्वच्छता रैंकिंग का जिक्र करते हुए प्रधानमंत्री ने कहा, उन्होंने एक सकारात्मक और प्रतिस्पर्धी वातावरण को विकसित किया है। उन्होंने कहा कि स्वच्छता को भी विचारों में क्रांति की आवश्यकता है, और प्रतिस्पर्धा स्वच्छता की अवधारणा के विचारों का एक मंच प्रदान करती है। प्रधानमंत्री ने उन सभी को बधाई दी जिन्होंने ‘स्वच्छता ही सेवा’ पखवाड़े के दौरान योगदान दिया लेकिन साथ ही कहा कि अभी काफी कुछ किया जाना बाकी है। प्रधानमंत्री ने राष्ट्रीय निबंध, चित्रकारी और फिल्म प्रतियोगिताओं के विजेताओं को पुरस्कार भी प्रदान किए। साथ ही डिजिटल प्रदर्शनी का भी अवलोकन किया।
प्रधानमंत्री ने लोगों को गुड़ी पड़वा की बधाई दी

प्रधानमंत्री श्री नरेन्द्र मोदी ने लोगों को गुड़ी पड़वा की बधाई दी है। उन्होंने सभी के लिए स्वास्थ्य और प्रसन्नता की कामना की। एक ट्वीट में प्रधानमंत्री ने कहा; "गुढीपाडव्याच्या हार्दिक शुभेच्छा. हे वर्ष आनंद आणि उत्तम आरोग्याचे जावो अशी मी प्रार्थना करतो. आगामी वर्षात तुमच्या सर्व मनोकामना पूर्ण होवोत."
प्रधानमंत्री ने पैरा टेबल टेनिस में प्रतिष्ठित स्वर्ण पदक जीतने के लिए भाविना पटेल को शुभकामनाएं दीं

प्रधानमंत्री श्री नरेन्द्र मोदी ने बर्मिंघम राष्ट्रमंडल खेल 2022 में पैरा टेबल टेनिस में प्रतिष्ठित स्वर्ण पदक जीतने के लिए भाविना पटेल को शुभकामनाएं दी हैं। अपने ट्वीट में प्रधानमंत्री ने कहा, भाविना की यह उल्लेखनीय उपलब्धि हमें गौरवान्वित होने का एक और अवसर देती है। उन्होंने पैरा टेबल टेनिस में प्रतिष्ठित स्वर्ण पदक जीता है, उनका यह पहला सीडब्ल्यूजी पदक है। मुझे आशा है कि उनकी उपलब्धियां भारत के युवाओं को टेबल टेनिस को आगे बढ़ाने के लिए प्रेरणा प्रदान करेंगी। मैं भाविना को उनके आगामी प्रयासों के लिए शुभकामनाएं देता हूं।
किशोर न्‍याय (देखभाल और संरक्षा) विधेयक में संशोधनों को कैबिनेट की मंजूरी

केन्‍द्रीय मंत्रिमंडल ने, प्रधानमंत्री श्री नरेन्‍द्र मोदी की अध्‍यक्षता में हुई बैठक में, किशोर न्‍याय (देखभाल और संरक्षण) विधेयक में संशोधनों को मंजूरी दे दी है। इन संशोधन के अंतर्गत जघन्‍य अपराधों के लिए किशोरों की आयु 18 वर्ष से घटाकर 16 वर्ष करने की मंजूरी दी गई है। कैबिनेट की मंजूरी के आधार पर 2014 में संसद में पेश किए गए किशोर न्‍याय (देखभाल और संरक्षण) विधेयक में संशोधन किया जा सकेगा और संशोधित प्रारूप संसद के चालू सत्र में पेश किया जायेगा। विधेयक के प्रारूप में यह संशोधन 16 से 18 वर्ष की आयुवर्ग में बालिगों जैसे जघन्‍य अपराधों के लिए किशोरों पर मुकदमा चलाने के लिए किया गया है। इन संशोधनों से किशोरों के अधिकारों के संरक्षण की निरंतर मांग करने वाले लोगों और किशोरों द्वारा किए जाने वाले घृणित अपराधों में निरंतर वृद्धि को देखते हुए नागरिकों की लोकप्रिय मांग के बीच उत्‍कृष्‍ट संतुलन कायम किया जा सकेगा। विधेयक के संशोधित प्रारूप को महिला एवं बाल विकास मंत्रालय द्वारा अपनायी गई एक लंबी परामर्श प्रक्रिया के बाद मंजूरी दी गई है।
कैबिनेट ने मुख्य भूमि (चेन्नई) और अंडमान एवं निकोबार द्वीप समूह के बीच पनडुब्बी ऑप्टिकल फाइबर केबल कनेक्टिविटी प्रावधान को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने मुख्य भूमि (चेन्नई) और अंडमान एवं निकोबार द्वीप समूह एवं अन्य पांच द्वीपों के बीच सीधे संचार के लिए पनडुब्बी ऑप्टिकल फाइबर केबल कनेक्टिविटी(ओएफसी) प्रावधान को मंजूरी प्रदान कर दी। इन द्वीपों में लिटिल अंडमान, कार निकोबार, हैवलॉक, कामोर्टा और ग्रेट निकोबार शामिल हैं। इस परियोजना पर अनुमानतः 1102.38 करोड़ रुपये खर्च होंगे जिसमें पांच वर्ष के लिए संचालन का खर्च भी शामिल है। इस परियोजना के दिसंबर 2018 तक पूरा होने की संभावना है। इस मंजूरी के बाद अंडमान एवं निकोबार द्वीप समूह (आईएएनएस) दूरसंचार कनेक्टिविटी और बैंडविड्थ से लैस होगा जिससे ई-गवर्नेंस पहल का कार्यान्वयन हो सकेगा और उद्यमों एवं ई-कॉमर्स सुविधाओं की स्थापना होगी। इससे ज्ञान साझा करने, रोजगार के अवसरों की उपलब्धता के वास्ते शैक्षिक संस्थानों के लिए पर्याप्त समर्थन के प्रावधान को सक्षम बनाने में मदद मिलेगी। साथ ही इससे डिजिटल इंडिया के सपने को पूरा किया जा सकेगा। पृष्टभूमिः- अंडमान और निकोबार द्वीप समूह भारत के लिए अपार सामरिक महत्व का स्थान है। भौगोलिक विन्यास और भारत के पूर्वी समुद्र तट की रक्षा के लिहाज से बंगाल की खाड़ी में अंडमान और निकोबार द्वीप श्रृंखला अहम स्थान रखता है। इन द्वीपों में सुरक्षित, विश्वसनीय, मजबूत और सस्ती दूरसंचार सुविधाओं का प्रावधान देश के लिए सामरिक दृष्टि से महत्वपूर्ण है। साथ ही यह द्वीपों के सामाजिक-आर्थिक विकास के लिए एक महत्वपूर्ण आवश्यकता है। अभी मुख्य भूमि और अंडमान एवं निकोबार द्वीप समूह के बीच दूरसंचार कनेक्टिविटी प्रदान करने का एकमात्र माध्यम उपग्रह है, लेकिन बैंडविड्थ उपलब्धता एक जीबीपीएस तक सीमित है। उपग्रह के जरिये बैंडविड्थ का संचालन बहुत महंगा है। इसकी उपलब्धता आवश्यकता के अनुसार सीमित है और इसकी वजह से इस माध्यम से इसकी आवश्यकता को पूरी तरह से पूरा नहीं किया जा सकता है। फिर वहां संचार कनेक्टविटी की बाहुल्यता एक मुद्दा है, अर्थात किसी आपात स्थिति में वहां कोई वैकल्पिक मीडिया उपलब्ध नहीं है। बैंडविड्थ और दूरसंचार संपर्क की कमी भी इन द्वीपों के सामाजिक-आर्थिक विकास में बाधा है। इसलिए यह मुख्य भूमि भारत और अंडमान एवं निकोबार द्वीप समूह के बीच पनडुब्बी ओएफसी कनेक्टिविटी के लिए आवश्यक है। भविष्य में बैंडविड्थ आवश्यकताओं की पूर्ति के लिए यही एकमात्र विकल्प है।
प्रधानमंत्री ने पूर्व प्रधानमंत्री चंद्रशेखर जी को उनकी जयंती  पर श्रद्धांजलि अर्पित की

प्रधानमंत्री श्री नरेन्द्र मोदी ने भारत के पूर्व प्रधानमंत्री चंद्रशेखर जी की जयंती पर उन्हें श्रद्धांजलि दी है। श्री मोदी ने कहा है कि चंद्रशेखर जी एक महान व्यक्तित्व थे, लोकतांत्रिक मूल्यों के प्रति प्रतिबद्धता और गरीबी को दूर करने के प्रयासों के लिए उनकी व्यापक रूप से सराहना की गई। एक ट्वीट में प्रधानमंत्री ने कहा; "चंद्रशेखर जी एक महान व्यक्तित्व थे, लोकतांत्रिक मूल्यों के प्रति प्रतिबद्धता और गरीबी को दूर करने के प्रयासों के लिए उनकी व्यापक रूप से प्रशंसा की गई। उन्होंने हमेशा कमजोर वर्गों और वंचितों के कल्याण के लिए कार्य किया। उनकी जयंती पर कोटि-कोटि नमन।"
प्रधानमंत्री ने श्यामजी कृष्ण वर्मा को उनकी जयंती पर श्रद्धांजलि दी

प्रधानमंत्री श्री नरेन्द्र मोदी ने श्यामजी कृष्ण वर्मा को उनकी जयंती पर श्रद्धांजलि दी है। प्रधानमंत्री ने अपने एक भाषण को भी साझा किया है, जिसमें उन्होंने श्यामजी कृष्ण वर्मा की महानता के बारे में बात की है। प्रधानमंत्री ने ट्वीट किया; “बहादुर श्यामजी कृष्ण वर्मा को उनकी जयंती पर श्रद्धांजलि। माँ भारती के इस निडर पुत्र ने भारत को स्वतंत्र कराने और लोगों में गर्व की भावना जगाने के लिए अपना जीवन समर्पित कर दिया। अपना एक भाषण साझा कर रहा हूं, जिसमें मैंने उनकी महानता के बारे में बात की है।”
प्रधानमंत्री ने छत्तीसगढ़ के स्थापना दिवस के अवसर पर राज्य के लोगों को शुभकामनाएं दीं

प्रधानमंत्री श्री नरेंद्र मोदी ने आज छत्तीसगढ़ के स्थापना दिवस के अवसर पर राज्य के लोगों को बधाई दी है। इस अवसर पर एक संदेश में श्री मोदी ने कहा कि ‘‘स्थापना दिवस के अवसर पर मैं छत्तीसगढ़ की जनता को हार्दिक शुभकामनाएं देता हूं और उम्मीद करता हूं कि राज्य विकास के मार्ग पर अग्रसर रहेगा।’’
प्रधानमंत्री एसोचैम के स्थापना सप्ताह 2020 आयोजन में 19 दिसंबर को मुख्य भाषण देंगे

प्रधानमंत्रीश्री नरेन्द्र मोदी एसोचैम के स्थापना सप्ताह 2020 आयोजन में 19 दिसंबरसुबह 10:30 बजे वीडियो कॉन्फ्रेंस के माध्यम से मुख्य भाषण देंगे।प्रधानमंत्री इस अवसर पर 'एसोचैम शताब्दी का उद्यमपुरस्कार' से श्री रतन टाटाको सम्मानित करेंगे, जो टाटा समूह की तरफ से यह सम्मान ग्रहण करेंगे। एसोचैम के बारे में एसोचैमकी स्थापना वर्ष 1920 में की गई थी जिसमें देश के सभी भागों काप्रतिनिधित्व करने वाले प्रमोटर चैंबर्स थे। इस समय इससे 400 चैंबर्स औरव्यापारिक संगठन जुड़े हुए हैं और यह संपूर्ण भारत में 4.5लाख से अधिकसदस्यों को अपनी सेवाएं दे रहा है। एसोचैम भारतीय उद्योग जगत के लिए ज्ञानका सूत्रधार बनकर उभरा है।
प्रधानमंत्री अपने नाम पर मंदिर बनाये जाने की खबर से स्तम्भित

प्रधानमंत्री श्री नरेन्द्र मोदी ने कहा है कि वह उनके नाम पर एक मंदिर बनाए जाने के समाचार से स्तम्भित हैं। प्रधानमंत्री ने कहा “मेरे नाम पर मंदिर बनाए जाने के बारे में खबर देखी है। मैं स्तम्भित हो गया। यह विस्मयकारी और भारत की महान परम्पराओं के विरूद्ध है। हमारी संस्कृति हमें ऐसे मंदिर बनाने की सीख नहीं देती। व्यक्तिगत रूप से इसने मुझे दुखी कर दिया। ऐसा करने वालों से मैं आग्रह करूंगा कि वह इसे न करें। अगर आपके पास समय और संसाधन हैं तो कृपया उसका उपयोग एक स्वच्छ भारत बनाने के हमारे सपनों को पूरा करने की दिशा में करें।”
परिणामों की सूची : बांग्‍लादेश की प्रधानमंत्री की भारत यात्रा

क्रम सं. एमओयू/समझौते का नाम भारत की ओर से आदान-प्रदान बांग्‍लादेश की ओर से आदान-प्रदान 1 जल शक्ति मंत्रालय, भारत सरकार और जल संसाधन मंत्रालय, बांग्लादेश सरकार के बीच सीमा पर बहने वाली कुशियारा नदी से पानी की निकासी के संबंध में भारत और बांग्लादेश के बीच समझौता ज्ञापन। श्री पंकज कुमार, सचिव, जल शक्ति मंत्रालय श्री कबीर बिन अनवर, वरिष्ठ सचिव, जल संसाधन मंत्रालय 2 भारत में बांग्लादेश रेलवे के कर्मियों के प्रशिक्षण के संबंध में रेल मंत्रालय (रेलवे बोर्ड), भारत सरकार और रेल मंत्रालय, बांग्लादेश सरकार के बीच समझौता ज्ञापन। श्री विनय कुमार त्रिपाठी, अध्यक्ष, रेलवे बोर्ड श्री मुहम्मद इमरान, भारत में बांग्लादेश के उच्चायुक्त 3 रेल मंत्रालय (रेलवे बोर्ड), भारत सरकार और रेल मंत्रालय, बांग्लादेश सरकार के बीच बांग्लादेश रेलवे के लिए एफओआईएस जैसी आईटी प्रणालियों एवं अन्य आईटी अनुप्रयोगों में सहयोग के लिए समझौता ज्ञापन। श्री विनय कुमार त्रिपाठी, अध्यक्ष, रेलवे बोर्ड श्री मुहम्मद इमरान, भारत में बांग्लादेश के उच्चायुक्त 4 बांग्लादेश के न्यायिक अधिकारियों के लिए भारत में प्रशिक्षण और क्षमता निर्माण कार्यक्रम के संबंध में राष्ट्रीय न्यायिक अकादमी, भारत और बांग्लादेश के सुप्रीम कोर्ट के बीच समझौता ज्ञापन। श्री विक्रम के दोराईस्वामी, बांग्लादेश में भारत के उच्चायुक्त श्री मोहम्मद गुलाम रब्बानी, रजिस्ट्रार जनरल, सुप्रीम कोर्ट, बांग्लादेश 5 वैज्ञानिक एवं औद्योगिक अनुसंधान परिषद (सीएसआईआर), भारत और बांग्लादेश वैज्ञानिक एवं औद्योगिक अनुसंधान परिषद (बीसीएसआईआर), बांग्लादेश के बीच वैज्ञानिक और प्रौद्योगिकी संबंधी सहयोग पर समझौता ज्ञापन। डॉ. एन. कलाइसेल्वी, डीजी सीएसआईआर डॉ. मोहम्मद आफताब अली शेख, अध्यक्ष, बीसीएसआईआर 6 अंतरिक्ष प्रौद्योगिकी के क्षेत्रों में सहयोग पर समझौता ज्ञापन श्री डी. राधाकृष्णन, एनएसआईएल के अध्यक्ष और प्रबंध निदेशक डॉ. शाहजहां महमूद, बीएससीएल के अध्यक्ष और सीईओ 7 प्रसारण में सहयोग के लिए प्रसार भारती और बांग्लादेश टेलीविजन (बीटीवी) के बीच समझौता ज्ञापन। श्री मयंक कुमार अग्रवाल, मुख्‍य कार्यकारी अधिकारी, प्रसार भारती श्री शोहराब हुसैन, महानिदेशक, बीटीवी
प्रधानमंत्री ने अमरकंटक, मध्य प्रदेश में नमामि नर्मदे – नर्मदा सेवा यात्रा की समाप्ति पर सभा को संबोधित किया

प्रधानमंत्री श्री नरेंद्र मोदी ने आज, नमामि उद्गम स्थल – नर्मदा नदी का उद्गम मंदिर में पूजा अर्चना की, उन्होंने अमरकंटक, मध्य प्रदेश में नमामि नर्मदे नर्मदा सेवा यात्रा की समाप्ति पर विशाल जनसभा को संबोधित किया। इस अवसर पर वक्तव्य देते हुए, स्वामी अवधेशानंद जी ने प्रधानमंत्री को ‘विकास अवतार’ बताया और कहा कि प्रधानमंत्री ने जल संरक्षण के प्रति व्यापक जन जागरूकता अभियान की प्रेरणा दी है। जनसभा को संबोधित करते हुए मध्य प्रदेश के मुख्यमंत्री श्री शिवराज सिंह चौहान ने कहा कि नर्मदा नदी को जन भागीदारी के माध्यम से विश्व की सबसे स्वच्छ नदियों में से एक नदी बनाया जाएगा। उन्होंने कहा कि प्रदेश में उन सभी 18 शहरों में जल उपचार संयंत्र स्थापित किए जाएंगे जोकि नर्मदा नदी के किनारों के बसे हैं। उन्होंने यह भी कहा कि यह आंदोलन यहीं पर समाप्त नहीं होगा बल्कि यह अन्य नदियों के संरक्षण के लिए भी चलाया जाएगा। उन्होंने प्रधानमंत्री श्री नरेंद्र मोदी के नेतृत्व में विश्वास अभिव्यक्त किया और कहा कि भारत एक विश्व गुरु बनेगा। उन्होंने केंद्र सरकार के गठन की आगामी तीसरी वर्षगांठ पर प्रधानमंत्री को बधाई दी। प्रधानमंत्री ने नर्मदा प्रवाह – नर्मदा नदी के लिए मिशन कार्य योजना दस्तावेज जारी किया। जनसभा को संबोधित करते हुए, प्रधानमंत्री ने कहा कि वह नर्मदा सेवा यात्रा के यात्रियों को नमन करते हैं और यह आशा व्यक्त की कि उनके प्रयासों का लाभ भारत को मिलेगा और यह लाभ भारत की गरीब जनता को मिलेगा। नर्मदा नदी दशकों से जीवन प्रदायिनी रही है, यह बात बताते हुए प्रधानमंत्री ने कहा कि हाल ही के समय में नर्मदा नदी का बड़ी निर्दयता से शोषण किया गया है और इसी शोषण के कारण नर्मदा सेवा यात्रा की जरूरत महसूस की गई थी। उन्होंने यह भी कहा कि यदि हम हमारी नदियों को संरक्षित और पोषित नहीं करते हैं तो यह मानवता की हार होगी। प्रधानमंत्री ने कहा कि 150 दिन की नर्मदा सेवा यात्रा अंतर्राष्ट्रीय मानकों पर भी उत्कृष्ट साबित होती है। प्रधानमंत्री ने यह नोट करते हुए कि नर्मदा नदी बर्फ से न निकलकर, पेड़ों से निकलती है। प्रधानमंत्री ने कहा कि मध्यप्रदेश सरकार का वृक्षारोपण कार्यक्रम मानवता की भी महान सेवा करेगा। प्रधानमंत्री ने गुजरात और महाराष्‍ट्र की जनता और क‍िसानों की ओर से, जो नर्मदा नदी से लाभान्‍व‍ित होते हैं, नर्मदा सेवा यात्रा के ल‍िए मध्‍यप्रदेश की जनता और सरकार को धन्‍यवाद द‍िया । प्रधानमंत्री ने स्वच्छ भारत मिशन में राज्य के प्रदर्शन के लिए मध्यप्रदेश सरकार की सराहना की है क्योंकि स्वच्छ भारत मिशन में 24 शहरों में से 22 शहर मध्य प्रदेश के हैं। प्रधानमंत्री ने राज्य सरकार द्वारा प्रस्तुत किए गए नर्मदा सेवा मिशन के दस्तावेज को भविष्यवादी बताया जिसमें प्राकृतिक संसाधनों के संरक्षण के लिए उचित दूरदृष्टि मौजूद है। प्रधानमंत्री ने कहा कि केंद्र सरकार ने किसानों की आय को दोगुना करने का संकल्प लिया है और मध्य प्रदेश सरकार ने इस संबंध में एक बहुत अच्छा विजन दस्तावेज तैयार किया है उन्होंने लोगों से आजादी की 75वीं वर्षगांठ अर्थात 2022 तक देश को सकारात्मक योगदान देने का संकल्प लेने का अनुरोध किया। प्रधानमंत्री ने स्वामी अवधेशानंद द्वारा की गई प्रशंसा और सराहना के लिए उनका धन्यवाद दिया। अंत में, प्रधानमंत्री जोर देकर लोगों से नर्मदा नदी के लिए योगदान और बलिदान देने के लिए तैयार रहने का आग्रह किया और यह भी कहा कि यह यात्रा समाप्त हो गई होगी, लेकिन यज्ञ तो अभी शुरू हुआ है।
प्रधानमंत्री ने नवरात्रि के पहले दिन की लोगों शुभकामनाएं दी

प्रधानमंत्री नरेंद्र मोदी ने नवरात्रि पर्व की शुरुआत पर लोगों को शुभकामनायें दी हैं। नवरात्र के प्रथम दिवस पर मां शैलपुत्री को नमन करते हुए उन्‍होंने मां शैलपुत्री के आर्शीवाद से पूरे विश्व के लिए सुख, समृद्धि, स्‍वास्‍थ्‍य और सुरक्षा की कामना की। प्रधानमंत्री ने कहा कि, मां की अनुकंपा हमें निर्धनों और वंचितों के जीवन में सकारात्‍मक बदलाव लाने की शक्ति देगी।
प्रधानमंत्री श्री नरेन्द्र मोदी और रोमानिया के प्रधानमंत्री महामहिम श्री निकोलाई जोनेल च्युका के बीच टेलीफोन वार्ता

प्रधानमंत्री श्री नरेन्द्र मोदी ने आज रोमानिया के प्रधानमंत्री महामहिम श्री निकोलाई जोनेल च्युका के साथ टेलीफोन पर बातचीत की। प्रधानमंत्री ने पिछले कुछ दिनों के दौरान यूक्रेन से भारतवासियों को बाहर निकालने में रोमानिया द्वारा दी गई सहायता के लिये महामहिम श्री निकोलाई जोनेल च्युका को धन्यवाद दिया। उन्होंने रोमानिया की सद्भावना की विशेष प्रशंसा की कि उसने भारतीय नागरिकों को बिना वीसा के रोमानिया में प्रवेश करने दिया तथा उनकी देशवापसी के लिये भारत से विशेष उड़ानों को अनुमति दी। प्रधानमंत्री ने श्री च्युका को यह भी बताया कि स्थानीय अधिकारियों के साथ समन्वय करके भारतीय नागरिकों को अगले कुछ दिनों में बाहर निकालने के प्रयासों की देखरेख करने के लिये नागरिक विमानन मंत्री श्री ज्योतिरादित्य एम. सिंधिया को वे अपने विशेष दूत के तौर पर रोमानिया रवाना कर रहे हैं। प्रधानमंत्री ने यूक्रेन में जारी हिंसा और मानवीय संकट पर दुख भी व्यक्त किया और शत्रुता छोड़कर बातचीत की तरफ लौटने की भारत की अपील को दोहराया। प्रधानमंत्री श्री मोदी ने देशों की सम्प्रभुता और क्षेत्रीय अखंडता का सम्मान करने के महत्त्व पर भी जोर दिया।
प्रधानमंत्री ने ‘रूस दिवस’ के मौके पर रूस की जनता को बधाई दी

प्रधानमंत्री श्री नरेन्‍द्र मोदी ने ‘रूस दिवस’ के अवसर पर रूस के लोगों को से हार्दिक बधाई दी है। श्री मोदी ने अपने बधाई संदेश में कहा, ‘रूस दिवस पर रूस के लोगों को मेरी शुभकामनाएं।’ प्रधानमंत्री ने कहा, ‘रूस के प्‍यारे भाइयों और बहनों, रूस दिवस के मौके पर मैं आप सभी को बधाई और शुभकामनाएं देता हूं। भारत और रूस के बीच विशिष्‍ट संबंध हैं जो समय की कसौटी पर खरे उतरे हैं और यह दोनों देशों की जनता के बीच प्रगाढ़ मित्रता से दिखता है। मुझे पूरा विश्‍वास है कि दोनों देशों के बीच विशेष एवं गौरवान्वित रणनीतिक साझेदारी आने वाले समय में और भी प्रासंगिक होगी। एक बार फिर रूस दिवस पर मेरी शुभकामनाएं। आपका, नरेन्‍द्र मोदी’
कैबिनेट ने भारतीय स्टेट बैंक के सहायक बैंकों के अधिग्रहण को स्वीकृति दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने भारतीय स्टेट बैंक द्वारा अपने सहायक बैंकों के अधिग्रहण को मंजूरी प्रदान कर दी। इन बैंकों में स्टेट बैंक ऑफ बिकानेर एंड जयपुर, स्टेट बैंक ऑफ हैदराबाद, स्टेट बैंक ऑफ मैसूर, स्टेट बैंक ऑफ पटियाला तथा स्टेट बैंक ऑफ त्रावणकोर शामिल हैं। मंत्रिमंडल ने इसके साथ ही भारतीय स्टेट बैंक (सहायक बैंक) अधिनियम 1959 और हैदराबाद स्टेट बैंक अधिनियम 1956 को निरस्त करने के लिए संसद में एक विधेयक प्रस्तुत करने को स्वीकृति प्रदान कर दी। इस विलय से बड़ी बचत होगी जो अनुमानित तौर पर पहले साल में 1,000 करोड़ रुपये से ज्यादा होगी। साथ ही इनके एक साथ आने से कार्य करने की क्षमता में बढ़ोतरी होगी और लागत कम होगी। सहायक बैंकों के ग्राहक भारतीय स्टेट बैंक के वैश्विक नेटवर्क का लाभ ले सकेंगे। विलय से उच्च प्रबंधन को बढ़ावा मिलेगा और इससे मुद्रा के प्रवाह पर निगरानी व नियंत्रण रखा जा सकेगा। इन छह बैंकों के लिए अलग अलग निगरानी व्यवस्था करने के बजाय एक तंत्र के तहत उपर्युक्त गतिविधियों की निगरानी की जा सकेगी। भारतीय स्टेट बैंक अधिनियम 1955 के धारा 35 के तहत किया गया है। इससे किसी भी भौगोलिक क्षेत्र में सहायक बैंकों के सामने पेश आ रही दिक्कतें कम हो जाएंगी। साथ ही इससे आर्थिक और संचालन में कुशलता के मोर्चे पर सुधार होगा। इससे जोखिम प्रबंधन और एकीकृत ट्रेजरी परिचालन में भी सुधार होगा। सरकारी बैंकों के एकत्रीकरण के जरिये भारतीय स्टेट बैंक के सहायक बैंकों का अधिग्रहण बैंक क्षेत्र को मजबूत बनाएगा। यह सरकार के इंद्रधनुष कार्ययोजना का अनुसरण है और संभावना है कि इससे कार्यकुशलता और लाभ के मामले में बैंकिंग क्षेत्र में सुधार आएगा।
प्रधानमंत्री ने आस्ट्रेलिया की अपनी आगामी यात्रा के लिए राय और विचार आमंत्रित किए

प्रधानमंत्री श्री नरेन्द्र मोदी ने अपनी आस्ट्रेलिया की आगामी यात्रा के लिए जनता से राय और विचार आमंत्रित किए हैं। “नवम्बर में अपनी आस्ट्रेलिया यात्रा के दौरान मैं वहां भारतीय समुदाय के साथ बातचीत करने के साथ ही विभिन्न कार्यक्रमों में भाग लूंगा। मैं आस्ट्रेलिया के मित्रों और भारतीय समुदाय समेत आप सभी से इस यात्रा के बारे में आपकी राय और विचार जानना चाहता हूं। प्रधानमंत्री ने कहा कि “आप जिन मुख्य मुद्दों पर मेरी आस्ट्रेलिया यात्रा के दौरान बातचीत करना महत्वपूर्ण समझते हैं उन्हें http://mygov.in/groupissue/prime-minister-in-australia/show साइट के खुले मंच पर पोस्ट करें।”
आंध्र प्रदेश और तेलंगाना के बुनकरों के प्रतिनिधिमंडल ने प्रधानमंत्री से मुलाकात की

आंध्र प्रदेश और तेलंगाना के बुनकरों के प्रतिनिधिमंडल ने आज प्रधानमंत्री श्री नरेन्द्र मोदी से मुलाकात की और 7 अगस्त को राष्ट्रीय हथकरघा दिवस घोषित करने के लिए उनका धन्यवाद दिया। प्रतिनिधिमंडल ने हथकरघा उद्योग के लिए हाल ही में लिए गए नीतिगत निर्णयों पर प्रसन्नता व्यक्त की और कहा कि इससे उद्योग को सहायता प्राप्त होगी। प्रतिनिधिमंडल ने बैठक के दौरान प्रधानमंत्री श्री मोदी को हथकरघा क्षेत्र से संबंधित अपने सुझावों और जानकारी से भी अवगत कराया।
मंत्रिमंडल ने ‘टेक्निकल इंटर्न ट्रेनिंग प्रोग्राम (टीआईटीपी)’ पर भारत और जापान के बीच एमओसी को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने ‘टेक्निकल इंटर्न ट्रेनिंग प्रोग्राम (टीआईटीपी)’ पर भारत और जापान के बीच ‘सहयोग ज्ञापन (एमओसी)’ पर हस्‍ताक्षर को मंजूरी दी है। इस एमओसी पर 16-18 अक्‍टूबर, 2017 के दौरान माननीय कौशल विकास एवं उद्यमिता मंत्री की आगामी यात्रा के दौरान टोक्‍यो में हस्‍ताक्षर होने की उम्‍मीद है। टेक्निकल इंटर्न ट्रेनिंग प्रोग्राम (टीआईटीपी) भारतीय तकनीकी प्रशिक्षुओं को 3 से 5 साल की अवधि तक रोजगार प्रशिक्षण के लिए जापान भेजने का एक महत्‍वाकांक्षी कार्यक्रम है। उम्‍मीद की जा रही है कि यह एमओसी दोनों देशों के बीच कौशल विकास के क्षेत्र में द्विपक्षीय सहयोग का मार्ग प्रशस्‍त करेगा।
15 प्रतिशत प्रतिपूर्ति योजना के तहत दालों के आयात और घरेलू बाजार में बिक्री के लिए नाफेड, पीईसी, एसटीसी और एमएमटीसी को हुए नुकसान की प्रतिपूर्ति

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने खाद्य, सार्वजनिक वितरण और उपभोक्ता मामलों के मंत्रालय के उस प्रस्ताव को मंजूरी दे दी है जिसमें राष्ट्रीय कृषि सहकारिता विपणन महासंघ (नाफेड), प्रोजेक्ट एंड इक्विपमेंट कॉर्पोरेशन (पीईसी), स्टेट ट्रेडिंग कॉर्पोरेशन (एसटीसी) और मेटल्स एंड मिनरल्स ट्रेडिंग कॉर्पोरेशन (एमएमटीसी) को वर्ष 2006-2011 के दौरान दालों के आयात में हुए नुकसान के लिए 113.40 करोड़ रुपये की प्रतिपूर्ति की बात कही गई है। ये अदायगी योजना के बंद होने के छह माह बाद दालों की ब्रिक्री में हुए नुकसान के अलावा है। ऐसा करने से कीमतों में कमी लाने की दिशा में केंद्रीय सार्वजनिक क्षेत्र के उपक्रमों को मदद मिलेगी। उपभोक्ताओं को खुदरा वितरण सुनिश्चित करने के लिए केंद्रीय पीएसयू एमएमटीसी द्वारा 5000 टन अरहड़ दाल और 5000 टन उड़द दाल के आयात का निर्णय लिया गया है। आयातित दाल की पहली खेप 5 सितंबर, 2015 तक मुंबई पहुंच जाएगी। केंद्रीय सरकार ने जरूरी चीज़ों, खासतौर पर दालों व प्याज की उपलब्धता बढ़ाने और उनके दामों पर नियंत्रण रखने के लिए कई कदम उठाए हैं। दालों की स्टॉक सीमा तय करने के लिए राज्यों को अधिकार दिया गया है। काबुली चना, ऑर्गेनिक दालों और दलहन को छोड़कर अन्य सभी दालों के निर्यात पर प्रतिबंध है। इसके अतिरिक्त दालों के आयात पर शुल्क शून्य है।
प्रधानमंत्री ने दक्षिण कोरिया की राष्ट्रपति के साथ टेलीफोन पर बात की

प्रधानमंत्री श्री नरेन्द्र मोदी ने आज दक्षिण कोरिया की राष्ट्रपति मदाम पार्क ग्यून हाई के साथ टेलीफोन पर बातचीत की। कोरिया की राष्ट्रपति ने उन्हें फोन किया था। दक्षिण कोरिया की राष्ट्रपति ने प्रधानमंत्री श्री मोदी को आम चुनावों में विजय हासिल करने पर बधाई दी। उन्होंने गुजरात के मुख्यमंत्री के रूप में कोरिया के साथ प्रधानमंत्री के जुड़ाव की सराहना की और विश्वास वयक्त किया कि उनके नेतृत्व में दोनों देशों के बीच सभी क्षेत्रों में रणनीतिक साझेदारी बढ़ेगी। राष्ट्रपति पार्क ने जनवरी, 2014 में उनकी भारत यात्रा के दौरान पवित्र बोधि वृक्ष का पौधा उपहार में देने और कोरियाई नागरिकों को आगमन पर वीजा देने की सुविधा प्रदान करने पर भारत को धन्यवाद दिया। उन्होंने वैश्विक मामलों और अंतर्राष्ट्रीय समुदाय के बीच भारत की भूमिका का समर्थन किया और उसकी सराहना की। प्रधानमंत्री श्री मोदी ने राष्ट्रपति पार्क को हार्दिक बधाई देने के लिए धन्यवाद दिया। उन्होंने आशा व्यक्त की कि राष्ट्रपति पार्क और उनकी सरकार के साथ आपसी हितों और मानवता के लाभ के लिए मिलकर काम किया जाएगा। प्रधानमंत्री ने दोनों देशों के बीच वृहद आर्थिक सहयोग का स्वागत किया और आशा व्यक्त की कि आने वाले वर्षों में हमारी साझेदारियां ठोस और चौतरफा प्रगति होगी। राष्ट्रपति पार्क ने प्रधानमंत्री श्री मोदी को जल्दी ही दक्षिण कोरिया की यात्रा पर आने का निमंत्रण दिया। प्रधानमंत्री ने उनका निमंत्रण सहर्ष स्वीकार कर लिया।